"ngemva kokwelulama ekuguleni kwami ngaphinde ngaziphonsa emsebenzini. ngazinqumela buthule enhliziyiyweni yami ukuthi lapho ngihlangabezane nokuthile okuphathelene negama noma isikhundla, ngokuqinisekile ngiyonikeza ubufakazi kunkulunkulu. ngemva kwezinyanga eziningana, ngafunda ukuthi omunye omholi weqembu lobuvangeli wayethola imiphumela emihle kakhulu nokuthi wayehlangane nemisebenzi ethile emangalisayo kankulunkulu, futhi wayesonge impumelelo yokuhlangenwe nakho kwabo kanye nendlela yabo yokwenza. nokho, umsebenzi engangihlanganyela kuwo wawuncipha. lapho ngibona ukudumala ebusweni babafowethu nodadewethu, ikakhulukazi lapho ngizwa udade ethi “manje sijabulela insindiso enkulu kankulunkulu kodwa asikwazi ukunikeza ubufakazi ngomsebenzi wakhe. simkweleta ngempela,” futhi wonke umuntu ezithola esekhala, inhliziyo yami yaba nobuhlungu obukhulu. angizange ngazi ukuthi ngingaphuma kanjani kuleso simo esibucayi, ngase ngithandaza njalo kunkulunkulu: “o nkulunkulu! sonke sibuthakathaka lapho sibhekene nobunzima obungokoqobo, kodwa ngiyazi nguwe uvivinya ukholo lwethu, uhlola ukuzinikela kwethu. kodwa isiqu sami sincane kakhulu futhi ngeke ngempela ngikwazi ukuthwala leso sisindo. ngiyakunxusa ukuba ungikhanyisele ukuze ngiqonde intando yakho. ngizimisele ukwenza ngokuvumelana nokuqondisa kwakho.” ngemva kokuthandaza, masinyane kwafika umcabango kimi: kufanele ngicele isisebenzi esikanye naso ukuba size sizohlangana nathi ukuze sithole amandla nokuhlangenwe nakho kwaso. ngaleyo ndlela abafowethu nodadewethu bazokwazi futhi ukujabulela ukukhanyiselwa nokuholwa umoya ongcwele futhi bazi indlela yokwenza umsebenzi wabo wevangeli. ngangazi ukuthi lo mqondo wawuvela ekuqondiseni komoya ongcwele, kodwa ngangisalokhu nginokungabaza okuthile enhliziyweni yami. ngacabanga: ngangivame ukuba nekhono elingaphezulu kunelalowo mfowethu ngakho konke futhi ngesikhathi sisemihlanganweni ndawonye njalo ngangimbukela phansi, kodwa manje, ukwenza kwakhe kungcono kunokwami. lapho engibona ngibukeka ngidangele futhi ngiphoxekile manje, ingabe uzongihleka? ingabe abafowethu nodadewethu bazongibukela phansi? kuthiwani ngokuvikela igama lami? … ngacabanga ngokujulile, futhi ngangingakakwazi ukukhohlwa yigama lami kanye nesikhundla, kodwa masinyane lapho ngicabanga ngentando kankulunkulu ephuthumayo yokusindisa isintu nokuthi abafowethu nodadewethu babengenakho ukuqondisa kanye nokuhola kukamoya ongcwele, ngasolwa enhliziyweni yami. njengoba ngangisemanqikanqika, lawa mazwi kankulunkulu angikhanyisela: “umoya ongcwele akasebenzi nje kuphela kumadoda athile asetshenziswa ngunkulunkulu, kodwa ikakhulukazi ebandleni. kungenzeka asebenze kunoma ubani. angasebenza kuwena manje, bese emuva kokuthi usumuzwile, angasebenza komunye emva kwalokho. landela ngokushesha; lapho ulandela eduze ukukhanya kwamanje, yilapho impilo yakho ingavuthwa futhi ikhule khona. noma ngabe uluhlobo luni lomuntu, uma nje umoya ongcwele usebenza kuye, yenza isiqiniseko sokuthi uyalandela. yamukela izinto azizwile ngalokho okuzwile ngokwakho, futhi uzothola izinto eziphakeme kakhulu. ngokwenzenjalo uzothuthuka ngokushesha okukhulu. lena indlela yokupheleliswa komuntu nendlela impilo ekhula ngayo. indlela yokupheleliswa itholakala ngokulalela kwakho umsebenzi kamoya ongcwele. awazi ukuthi unkulunkulu uzosebenza ngomuntu onjani ukukuphelelisa, nokuthi uzosebenza ngamuphi umuntu, isigameko, noma into ukukulethela inzuzo nokukusiza ukuthi uthole ukuqondisisa okuthile.” (“labo abalalela unkulunkulu ngenhliziyo yeqiniso bayozuzwa ngokuqinisekileyo ngunkulunkulu” kwethi izwi livela lisenyameni). ngaphansi kokuholwa amazwi kankulunkulu ngaqonda intando yakhe futhi ngazuza ukuqonda ngendlela yokuhola kanye nokuphelelisa abantu emsebenzini kamoya ongcwele. ngabona: umsebenzi kankulunkulu kanye nokuhlakanipha kukankulunkulu kuyamangalisa futhi kuyimfihlakalo. angazi ukuthi angangikhanyisela futhi angiqondise ngohlobo olunjani lomuntu noma into ukuze ngiqonde intando yakhe, futhi angazi ukuthi yiluphi uhlobo lwesimo azongilungisa ngalo esimweni sami sokukhohlakala. kufanele ngifunde ukulalela umsebenzi kamoya ongcwele, futhi kungakhathaleki ukuthi isikhundla somuntu siphakeme noma siphansi kangakanani, mdala kangakanani, noma ukuthi side kangakanani isikhathi akholwe ngaso kunkulunkulu, kuphela nje uma ukuhlanganyela kwakhe kuyiqiniso, kuyintando yamanje kankulunkulu, futhi kungabonisa indlela engokoqobo, lokho kuvela emsebenzini nasekukhanyiselweni umoya ongcwele. kufanele ngamukele, ngilalele, futhi ngenze—lokhu ukucabanga komuntu okufanele ngibe nakho. uma ngingalaleli umsebenzi kamoya ongcwele, khona--ke ngizimisele ukuvumela umsebenzi wami ukuba ube nokwehla ukuze ngigcine ukuzithanda kwami. ngizimisele ukuvumela abafowethu nodadewethu ukuba baphile ebumnyameni ukuze ngigcine ukubonakala kanye nesikhundla sami. esimweni esinjalo, ngiyisisebenzi esibi ngempela kanye nomphikikristu! ngesikhathi ngiqaphela lokho, ngazizwa ngesaba futhi angizange ngilokothe ngisho nakanye ngibe yisijaka futhi ngenze ngokumelene nokukhanyisela kanye nokuqondisa kukamoya ongcwele. ngangizimisele ukulahla imvelo yami yobusathane bese ngiduduza inhliziyo kankulunkulu ngezenzo ezingokoqobo. ngakho, ngokushesha ngabiza isisebenzi esikanye naso futhi ngasicela ukuba size sizoxoxa nathi. okwangenza ngazizwa nginamahloni ukuthi ngemva kokuhlangana ubuso ngobuso, lowo mfowethu akazange angibukele phansi esekudeni noma angihleke. wabelana nathi ngobuqotho obukhulu indlela ababesebenze ngayo ndawonye ngesikhathi umoya ongcwele usebenza phakathi kwabo, kanye nendlela ababethembele ngayo kunkulunkulu futhi bathandaza kunkulunkulu lapho behlangabezana nezingqinamba kanye nokwehluleka, izenzo ababezibonile kunkulunkulu ngemva kwalokho, izinhlobo zokuqonda iqiniso ababezizuzile ngonkulunkulu, nokunye. ukubona ukubonakala komfowethu okukhululekile nokunokujabula, kanye nokubona ukuthi abafowethu nodadewethu babebonakala belalele ngokucophelela nangokujabula, nokubona ukumomotheka kuya ngokubonakala ebusweni babo, ngezwa ubuhlungu obukhulu kwaba sengathi ngangephuke inhliziyo. nokho, ngalesi sikhathi kwakungesikho okokwenelisa igama noma isikhundla sami, kodwa kwakungenxa yokukhuzwa enhliziyweni ngenxa yokukweleta unkulunkulu. ngenxa yalokhu, ngezwa ngempela umthwalo kanye nomsebenzi wokuba umholi omuhle. uma indlela engiyithathayo njengomuntu ingalungile, izolimaza futhi yonakalise izimpilo zabantu abaningi. izoletha ukuhlupheka ngokomoya kubantu abaningi. esimweni esinjalo, ingabe yimi obe yimbangela ephambili yokumelana nonkulunkulu? lapho umsebenzi kankulunkulu usuphelile, ngizophendula kanjani kuye? kwakungaleso sikhathi lapho ekugcineni ngazenyanya ngempela ngaphakathi enhliziyweni yami. ngakuzonda ukuthi esikhathini esedlule lapho ngenza umsebenzi wami angizange ngenze ngokwethembeka emsebenzini wami kodwa ngacabanga kuphela ngokufuna igama kanye nesikhundla futhi ngajabulela izibusiso zesikhundla. akuzange nje kuphela kuphazamise ukungena ekuphileni kwabafowethu nodadewethu, kodwa kwaphazamisa ngisho nakakhulu ukwenziwa kwentando kankulunkulu. futhi ngangilahlekelwe kaningi ukusebenza komoya ongcwele futhi ngawela ebumnyameni. ngabona ukuthi ukufuna igama nesikhundla kwalimaza kakhulu kunokuba kusize. kodwa ngesikhathi ngizizwa nginecala futhi ngizisola, ngaphinde ngezwa ukukhululeka okuncane. lokhu kwakungenxa yokuthi, ngaphansi kobuholi bukankulunkulu, ekugcineni ngangilahle inzuzo yomuntu siqu ukuze ngenze iqiniso ngalesi sikhathi. ngangenze okuthile okwakuhlomulisa emsebenzini, kubafowethu nakodadewethu, kanye nakimi uqobo. ngangimhlazisile usathane ngezenzo ezingokoqobo futhi nganikeza ubufakazi kunkulunkulu ngalesi sikhathi.